દરમિયાન કોઈક સ્ટૉપ ઉપર બસ ઊભી રહી. ઝડપથી ઊઠીને હું ડ્રાઈવર પાસે પહોંચી ગયો. અને અંગ્રેજીમાં તેને કહ્યું કે અમે બસમાં બેસતી વખતે અજાણતાં ટિકિટ નથી લીધી તે માટે હું માફી માગું છું, અને મેં બસના છેલ્લા સ્ટૉપ ‘સેવન ટ્રી’ માટેની બે ટિકિટ માગીને તેની સામે ૨૦ ડૉલર ધર્યા. મેં સામે ધરેલા ડૉલર સામે અણજોયું કરીને ડ્રાઈવરે મને અંગ્રેજીમાં પૂછ્યું : ‘આર યુ ઈન્ડિયન’ અને જવાબમાં જેવી મેં હા પાડી કે તરત જ તે ભારે ઉત્તેજનાથી બોલ્યા : ‘મેં ભી ઈન્ડિયન…. આપકે જૈસા….. દેશસે આયા હુઆ…… સંજય આહુજા….!’